

REPUBLIKA HRVATSKA

VARAŽDINSKA ŽUPANIJA

GRAD IVANEC

**GRADONAČELNIK**

KLASA: 370-01/20-10/03

URBROJ: 2186/12-02/32-20-12

Ivanec, 06. studenog 2020.

Na temelju odredbe članka 48. Zakona o lokalnoj i područnoj (regionalnoj) samoupravi («Narodne novine» broj 33/01, 60/01 – vjerodostojno tumačenje, 129/05,  109/07, 125/08, 36/09, 150/11, 144/12 i 19/13 – pročišćeni tekst, 137/15, 123/17, 98/19), članka 64. Statusa Grada Ivanca („Službeni vjesnik Varaždinske županije“ br. 21/09, 12/13, 23/13 – pročćišnei tekst, 13/18, 08/20), a u svezi članka 385. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 90/10, 143/12, 152/14), gradonačelnik Grada Ivanca objavljuje sljedeći

**J A V N I N A T J E Č A J**

**ZA ODREĐIVANJE PRINUDNOG UPRAVITELJA**

1. **PREDMET JAVNOG NATJEČAJA:**

Određivanje prinudnog upravitelja suvlasnicima nekretnina koji nisu osigurali upravljanje nekretninom, sukladno članku 385. važećeg Zakona o vlasništvu i drugim stvarnim pravima, za područje Grada Ivanca, i to za sljedeće nekretnine:

1. Stambena zgrada u Ivancu, Ulica Mirka Maleza 40, izgrađena na k.č.br. 617/2 i 617/3 k.o. Ivanec (nije izvršeno povezivanje zemljišne knjige i knjige položenih ugovora)
2. Stambeno-poslovna zgrada u Ivancu, Ulica Mirka Maleza 12, izgrađena na k.č.br. 508/2 k.o. Ivanec
3. Stambena zgrada u Ivanečkom Naselju 2/9 i 2/10, izgrađena na k.č.br. 5516/7 k.o. Ivanec
4. Stambeno-poslovna zgrada u Radovanu, Varaždinska ulica 11, izgrađena na k.č.br. 2217/3 k.o. Radovan (nije izvršeno povezivanje zemljišne knjige i knjige položenih ugovora)
5. **UVJETI ZA PONUDITELJE:**

Ponuditelj se obvezuje:

- pridržavati se odredbi važećeg Zakona o vlasništvu i drugim stvarnim pravima u dijelu koji se odnosi na upravljanje nekretninama, Uredbe o održavanju zgrada te drugih propisa kojima je regulirano navedeno područje,

- organizirati u suradnji sa suvlasnicima nekretnina osnivanje računa zajedničke pričuve kod poslovne banke i obavljati poslove naplate sredstava pričuve nekretnine. Sredstva potrebna za pokriće troškova upravljanja i održavanja (sredstva zajedničke pričuve), utvrđuju se pojedinačno za svakog suvlasnika u visini od 0,54 % vrijednosti njegova posebnog dijela godišnje, bazirana na podatku o etalonskoj cijeni građenja za prethodnu godinu, objavljenoj u „Narodnim novinama”,

- osigurati obavljanje hitnih popravaka zajedničkih dijelova i uređaja nekretnine, izvršiti osiguranje nekretnine od osnovnih opasnosti i šteta, protupožarnu zaštitu te čišćenje dimovoda, sve u okviru raspoloživih sredstava pričuve nekretnine, dok suvlasnici ne osiguraju upravljanje nakretninom ugovornim odnosima sukladno važećem Zakonu o vlasništvu i drugim stvarnim pravima,

- obavljati privremeni i godišnji pregled nekretnine i o tome sačiniti zapisnik,

- obavještavati suvlasnike na prikladan način o obavljenim poslovima te položiti svakom suvlasniku godišnje izvješće o primicima i izdacima u prethodnoj godini.

1. **UVJETI ZA PONUDU:**

Pisana ponuda mora sadržavati:

* podatke o ponuditelju odnosno naziv i adresu sjedišta za pravne osobe, odnosno ime i prezime, te adresu prebivališta za fizičke osobe, te OIB,
* cijenu naknade prinudnog upravitelja izraženu u kunama po m² posebnog dijela nekretnine,
* dokaz o upisu u sudski, obrtni, strukovni ili drugi odgovarajući registar koji ne smije biti stariji od 3 mjeseca računajući od dana objave javnog natječaja, a kojim ponuditelj dokazuje da je registriran za obavljanje djelatnosti upravljanja nad nekretninama,
* potvrdu nadležne Porezne uprave o stanju duga koja ne smije biti starija od 30 dana računajući od dana objave javnog natječaja, a kojom ponuditelj dokazuje da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje,
* potvrdu o nepostojanju duga prema Gradu Ivancu,
* popis s podacima o obrazovnoj i stručnoj kvalifikaciji odnosno kadrovskoj strukturi i broju zaposlenih, kojom ponuditelj dokazuje da raspolaže osobama koje posjeduju strukovnu sposobnost, stručno znanje i iskustvo potrebno za pružanje usluga,
* referentna lista,
* izjavom kojom prihvaća obavljanje poslova prinudnog upravitelja sa dužnostima i ovlastima iz važećeg Zakona o vlasništvu i drugim stvarnim pravima za svaku zgradu bez naknadnih posebnih uvjeta koji nisu navedeni u ponudi.

1. **KRITERIJ ZA ODABIR NAJPOVOLJNIJEG PONUDITELJA:**

* Kriterij za odabir: - najniži iznos naknade za prinudno upravljanje, izražen u kunama po m² posebnog dijela nekretnine.

1. **ROK ZA DOSTAVU PONUDA**
2. Rok za podnošenje pisanih ponuda je 8 dana od dana objave Javnog natječaja na službenoj web stranici i oglasnoj ploči Grada Ivanca.

Ponude pristigle nakon roka neće se razmatrati i neotvorene će se vratiti ponuditelju.

1. Pisane ponude se podnose u zatvorenoj omotnici s naznakom „NE OTVARAJ - ZA JAVNI NATJEČAJ ZA ODREĐIVANJE PRINUDNOG UPRAVITELJA“, i adresom ponuditelja, te se dostavljaju na adresu: GRAD IVANEC, TRG HRVATSKIH IVANOVACA 9B, 42240 IVANEC.

Ponude se mogu predati osobno, neposredno putem pisarnice Grada Ivanca, koja se nalazi na istoj adresi, prizemlje, i preporučeno putem pošte.

Dan predaje ponude smatra se dan predaje ponude u pisarnicu Grada Ivanca (koja se nalazi na istoj adresi, prizemlje), odnosno dan predaje ponude na poštu preporučenom pošiljkom.

Nepravovremene i nepotpune ponude neće se razmatrati.

**GRADONAČELNIK:**

**Milorad Batinić**